
DIRECCIÓ GENERAL DE QUALITAT I EDUCACIÓ AMBIENTAL

C/ de la Democràcia, 77
Ciutat Administrativa 9 d'Octubre Torre 1
46018 València





Extracte de la Resolució del conseller de Medi Ambient, Infraestructures i Territori per la qual es convoquen ajudes per a l'elaboració dels plans d'acció per al clima i l'energia sostenible (PACES) dels municipis de la Comunitat Valenciana, exercici 2025, adherits al Pacte de les Alcaldies pel Clima i l'Energia.


De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions:
http://www.pap.minhap.gob.es/bdnstrans/index

Primer. Objecte
L'objecte d'esta convocatòria és subvencionar l'elaboració dels plans d'acció per al clima i l'energia sostenible, d'ara en avant PACES, dels municipis de la Comunitat Valenciana, la finalitat dels quals siga mitigar el canvi climàtic mitjançant accions que contribuïsquen a reduir les emissions de CO₂ i d'altres gasos d'efecte d'hivernacle, a augmentar la resiliència als impactes del canvi climàtic i a alleujar la pobresa energètica.

Segon. Entitats beneficiàries i requisits
1. Els ajuntaments de la Comunitat Valenciana seran beneficiaris d'estes ajudes. 
2. Per a accedir a la condició d’entitats beneficiàries, els municipis sol·licitants hauran de complir els requisits següents:
a) Estar adherits formalment al Pacte de les Alcaldies pel Clima i l'Energia, aprovat per la Comissió Europea el 15 d'octubre de 2015, abans de la sol·licitud de l'ajuda i tindre aprovat, per l'òrgan competent, el corresponent acord d'inici del procés d'elaboració del PACES.
b) Tindre aprovat i en vigor un pla d’igualtat referit al personal de l’Administració local, de conformitat amb el que establix la disposició addicional sèptima del Reial decret legislatiu 5/2015, de 30 d’octubre, pel qual s’aprova el text refós de la Llei de l’Estatut bàsic de l’empleat públic.
c) Estar al corrent en el compliment de les obligacions tributàries amb l’Administració estatal i autonòmica i amb la Seguretat Social, així com en el pagament d’obligacions per reintegrament de subvencions públiques. Este requisit podrà acreditar-se mitjançant una declaració responsable o presentant els certificats corresponents en el cas que no n'autoritze la consulta a l’administració actuant o s’hi expresse oposició.
d) Disposar de capacitat econòmica, financera i operativa suficient per a garantir l’execució de l’operació proposada, fet que s’acreditarà mitjançant un certificat de la persona titular de la secretaria de l’entitat local.
e) Estar al corrent en el compliment de l’obligació de rendició dels comptes anuals davant de la Sindicatura de Comptes. Este requisit es considerarà complit si l’entitat local figura en el certificat que publica mensualment en la seua pàgina web la Sindicatura de Comptes. En cas contrari, esta expedirà, a petició de l'entitat local interessada, certificació d'haver presentat el compte general a este organisme.
3. No podran obtindre la condició d'entitat beneficiària de les ajudes convocades per esta resolució aquelles en les quals concórrega alguna de les circumstàncies arreplegades en l'article 13.2 i 13.3 de la Llei 38/2003, de 17 de novembre, general de subvencions. Este requisit s’acreditarà mitjançant una declaració responsable.

Tercer. Bases reguladores
Orde 1/2024, de 22 de febrer, de la Conselleria de Medi Ambient, Aigua, Infraestructures i Territori, per la qual es modifica l'Orde 16/2022, de 18 d'octubre, de la Conselleria d'Agricultura, Desenrotllament Rural, Emergència Climàtica i Transició Ecològica, per la qual s'aproven les bases reguladores per a la concessió d'ajuda ajuntaments per a l'execució d'actuacions contemplades en els plans d'acció per al clima i l'energia sostenible (PACES). (DOGV 9801 / 04.03.2024)

Quart. Finançament de les ajudes
Les ajudes convocades objecte de la present resolució es finançaran amb càrrec al capítol IV del pressupost de gastos de la Generalitat per a l'exercici 2025:
Centre gestor: G01080203
Subprograma: 442C00
Denominació: Ajudes per a la redacció dels plans d'acció per al clima i l'energia sostenible (PACES) 
Línia de subvenció: S1323
Consignació pressupostària: 92.010,00 euros
Procedència i quantia dels fons: Fons propis
El citat importe podrà ser incrementat de conformitat amb el que es preveu en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat.

Quint. Termini de presentació de les sol·licituds
El termini de presentació de sol·licituds serà de quinze dies hàbils a comptar de l’endemà de la publicació de l’extracte de la convocatòria en el Diari Oficial de la Generalitat Valenciana. Per a la presentació s'haurà d'utilitzar el procediment habilitat en la seu electrònica de la Generalitat, a la qual es podrà accedir des de la següent adreça d'internet: sede.gva.es/es/proc23320.


València, data de la firma
El conseller de Medi Ambient, Infraestructures i Territori

